[pic] | EUROOPAN YHTEISÖJEN KOMISSIO | Bryssel 7.8.2006 KOM(2006)445 lopullinen Ehdotus NEUVOSTON ASETUS Burmaan/Myanmariin kohdistuvien rajoittavien toimenpiteiden uusimisesta ja asetuksen (EY) N:o 798/2004 kumoamisesta annetun asetuksen (EY) N:o 817/2006 muuttamisesta (komission esittämä) PERUSTELUT 1. Neuvoston asetus (EY) N:o 817/2006 Burmaan/Myanmariin kohdistuvien rajoittavien toimenpiteiden uusimisesta ja asetuksen (EY) N:o 798/2004 kumoamisesta julkaistiin Euroopan unionin virallisessa lehdessä 2. kesäkuuta 2006, jolloin asetus myös tuli voimaan. 2. Useat talouden toimijat tiedustelivat, miksi aikaisemman asetuksen (EY) N:o 798/2004 8 artiklaan sisältynyt säännös oli jätetty pois asetuksesta (EY) N:o 817/2006. Tässä säännöksessä mahdollistettiin se, että rahoituslaitokset voivat hyvittää jäädytettyjä tilejä saadessaan kolmansilta osapuolilta luettelossa olevan henkilön tai yhteisön tilille tarkoitettuja varoja edellyttäen, että myös kyseisille tileille lisättävät varat jäädytetään. 3. Poisto näyttää tapahtuneen epähuomiossa. Sen vuoksi komissio ehdottaa, että edellä mainittu säännös lisätään neuvoston asetukseen (EY) N:o 817/2006, ja sitä sovelletaan takautuvasti. Ehdotus NEUVOSTON ASETUS Burmaan/Myanmariin kohdistuvien rajoittavien toimenpiteiden uusimisesta ja asetuksen (EY) N:o 798/2004 kumoamisesta annetun asetuksen (EY) N:o 817/2006 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 60 ja 301 artiklan, ottaa huomioon 27 päivänä huhtikuuta 2006 hyväksytyn neuvoston yhteisen kannan 2006/318/YUTP, jolla Burmaa/Myanmaria koskevat rajoittavat toimenpiteet uusitaan[1], ottaa huomioon komission ehdotuksen[2], sekä katsoo seuraavaa: (1) Burmaan/Myanmariin kohdistuvien rajoittavien toimenpiteiden uusimisesta ja asetuksen (EY) N:o 1081/2000 kumoamisesta annetun neuvoston asetuksen (EY) N:o 798/2004[3] 8 artiklassa mahdollistettiin se, että rahoituslaitokset voivat hyvittää jäädytettyjä tilejä saadessaan kolmansilta osapuolilta luettelossa olevan henkilön tai yhteisön tilille tarkoitettuja varoja edellyttäen, että myös kyseisille tileille lisättävät varat jäädytetään. (2) Asetus (EY) N:o 798/2004 on korvattu neuvoston asetuksella (EY) N:o 817/2006[4], josta edellä mainittu säännös jäi kuitenkin epähuomiossa pois. Tämän vuoksi asetus (EY) N:o 817/2006 olisi muutettava tällaisen säännöksen sisällyttämiseksi siihen. (3) Tätä asetusta on aiheellista soveltaa päivästä, jona neuvoston asetus (EY) N:o 817/2006 tuli voimaan, ON ANTANUT TÄMÄN ASETUKSEN: 1 artikla Lisätään asetuksen (EY) N:o 817/2006 7 artiklaan 3 kohta seuraavasti: ”3. Edellä olevan 6 artiklan 2 kohta ei estä yhteisön rahoitus- tai luottolaitoksia hyvittämästä jäädytettyjä tilejä, jos ne saavat kolmansilta osapuolilta luettelossa mainitun luonnollisen tai oikeushenkilön, yhteisön tai elimen tilille tarkoitettuja varoja edellyttäen, että myös kaikki näille tileille lisättävät varat jäädytetään. Rahoitus- tai luottolaitoksen on ilmoitettava näistä tilitapahtumista viipymättä toimivaltaisille viranomaisille.” 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä . Sitä sovelletaan 2 päivästä kesäkuuta 2006. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Neuvoston puolesta Puheenjohtaja [1] EYVL L 116, 29.4.2006, s. 77. [2] EYVL C […], […], s. […]. [3] EYVL L 125, 28.4.2004, s. 4. Asetus kumottu asetuksella (EY) N:o 817/2006 (EUVL L 148, 2.6.2006, s. 1). [4] EYVL L 148, 2.6.2006, s. 1.